**Nuuk** («neset») eller **Godthåb** (grønlandsk og dansk: *Nuuk*) er hovedstaden i det selvstyrte danske territoriet Grønland. Den tilhører fra 1. januar 2009 Sermersooq kommune. Byen ligger ved munningen av Godthåbsfjorden på Grønlands vestkyst, ca. 240 km syd for den nordlige polarsirkelen. Fjorden er en av verdens største og mest forgrenede fjorder, en av de største øyene der er Storø. Nuuk er det største kulturelle og økonomiske senteret på Grønland. De største byene som ligger nærmest hovedstaden er Iqaluit og St. John's i Canada og Reykjavík på Island.

I 2019 ble Charlotte Ludvigsen valgt til borgermester i Nuuk.

Historie
--------

Området har en lang historie med befolkning. Området rundt Nuuk ble først befolket av det gamle paleo-eskimofolket fra saqqaqkulturen så langt tilbake som 2200 f.Kr. da de bodde i området rundt den nå forlatte bosetningen Qoornoq. I lang tid ble området okkupert av dorsetkulturen rundt den tidligere bosetningen Kangeq, men de forsvant fra Nuuk-distriktet før år 1000. Nuuk-området ble senere bebodd av vikingoppdagere i det 10. århundre, og kort tid etterpå av inuitter. Inuitter og nordmenn levde begge sammen i dette området fra ca. år 1000 til nordmennene forsvant av usikre årsaker i det 15. århundre.

Byen ble grunnlagt som festningen *Godt-Haab* i 1728 av den kongelig guvernør Claus Paarss, da han flyttet misjonæren og kjøpmannen Hans Egedes tidligere *Haabets Koloni* fra øya Kangeq til fastlandet. Grønland var på denne tiden en norsk koloni, og Norge var i sin tur en del av Danmark-Norge, men kolonien ikke hadde hatt kontakt i over tre århundre. Paarss' kolonister bestod av soldater, forbrytere og prostituerte og de fleste døde innen det første året av skjørbuk og andre sykdommer. I 1733 og 1734 drepte en koppe-epidemi det meste av den innfødte befolkningen, samt Egedes egen kone. Hans Egede reiste tilbake til Danmark i 1736 etter 15 år på Grønland og etterlot sin sønn Poul for å fortsette sitt arbeide. Ved oppløsningen av Danmark-Norge etter Napoleonskrigene ble byen sammen med resten av Grønland en del av Danmark. Godthaab ble sete for regjeringen for den danske kolonien Syd-Grønland, mens Godhavn (nå Qeqertarsuaq) var hovedstad i Nord-Grønland frem til 1940 da administrasjonen ble samlet i Godthaab.

Etter at Fridtjof Nansen og de andre i ekspedisjonen hans hadde krysset Grønland på ski i 1888, ankom de Godthåb. De kom hit 3. oktober, og måtte overvintre her siden den siste båten før vinteren hadde gått. Denne tiden bodde de sammen med inuittene og brukte tiden bl.a. til å studere deres levesett.

### Borgermestere på 2000-tallet

Byens borgermester var fram til 2007 Agnethe Davidsen. I 2008 ble Nikolaj Heinrich borgermester. Deretter var Asii Chemnitz Narup borgermester i ti år, før Charlotte Ludvigsen ble valgt til ny borgermester i juni 2019.

Klima
-----

Klimaet er lavarktisk med en gjennomsnittstemperatur på syv grader i juli og minus åtte i januar.

Navnet
------

Den 1. januar 2005 hadde byen 15 501 innbyggere, som inkluderer både inuitter og dansker, samt personer av inuittisk opprinnelse med dansk som morsmål. Da Grønland fikk selvstyre i 1979, ble navnet Nuuk tatt i bruk av kommunen. Språkrådet anser både Nuuk og Godthåb som anbefalt i bruk på norsk.

Panoramabilde fra Nuuk, oktober 2006

Kjente personer
---------------

* Jesper Grønkjær, fotballspiller
* Agnethe Davidsen, Grønlands første kvinnelige minister
* Maliina Abelsen, Grønlands sosialminister
* Nive Nielsen, artist
* Angaangaq Lyberth, politisk aktivist

Vennskapsbyer
-------------

| By | År |
| --- | --- |
| Danmarks flagg Aalborg | 2002 |
| Norges flagg Askim | 1965 |
| Panamas flagg Bocas del Toro |  |
| Kinas flagg Changchun |  |
| Tysklands flagg Cuxhaven |  |
| Sveriges flagg Huddinge |  |
| Danmarks flagg Lyngby-Taarbæk |  |
| Islands flagg Reykjavík |  |
| Indonesias flagg Sorong |  |
| USAs flagg Tiverton, Rhode Island |  |
| Argentinas flagg Ushuaia |  |
| Finlands flagg Vanda | 1965 |

Referanser
----------

1. ↑  ; *Statistikbanken*; besøksdato: 12. februar 2020.
2. ↑
3. 1 2  «Charlotte Ludvigsen bliver ny borgmester». *Sermersooq* **(dansk)**. 11. juni 2019. Besøkt 9. februar 2021. «Et flertal i kommunalbestyrelsen har valgt den 32-årige Charlotte Ludvigsen, også kaldet Lotte, som ny borgmester. | Kommuneqarfik Sermersooq har fået ny borgmester. Det sker, efter borgmester Asii Chemnitz Narup har valgt at trække sig efter 10 år på posten.»
4. ↑  «Borgmester». *Sermersooq* **(dansk)**. Besøkt 9. februar 2021.
5. ↑  «Human history». Nuuk Tourism. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 12. juli 2010.  «Arkivert kopi». Arkivert fra originalen 15. juni 2010. Besøkt 20. mai 2012.
6. ↑  «Nuuk». Encyclopædia Britannica. Besøkt 12. juli 2010.
7. ↑  Wurm, Stephen A.; Mühlhäusler, Peter; Tyron, Darrell T. (1996). *Atlas of Languages of Intercultural Communication in the Pacific, Asia, and the Americas, International Council for Philosophy and Humanistic Studies*. Volume 2, Part 1 Volume 13 of Trends in Linguistics. Walter de Gruyter. s. 1051. ISBN 3-11-013417-9.
8. ↑  Nuuk travel guide Arkivert 2009-04-12, hos Wayback Machine.
9. ↑  «Geografiske namn: G–N». Språkrådet. Arkivert fra originalen 5. august 2011. Besøkt 18. mai 2011.

Eksterne lenker
---------------

* (da) Offisielt nettsted Rediger på Wikidata

* (en) Nuuk – kategori av bilder, video eller lyd på Commons Rediger på Wikidata

* (en) Nuuk – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** VIAF **·** GND **·** LCCN **·** SUDOC **·** GeoNames **·** MusicBrainz
 |